**ELŐTERJESZTÉS**

**Tiszavasvári Város Önkormányzata Képviselő-testületének**

**2024. augusztus 8-án tartandó rendes ülésére**

Az előterjesztés tárgya: Forgalomszabályozó eszközök kihelyezése a Fürdő utcán, valamint a Petőfi utca és a Pethe Ferenc utca kereszteződésében

Mellékletek: Térkép részlet

Az előterjesztés előadója: Szőke Zoltán polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/10746-2/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. július 31.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése a Fürdő utcán, valamint a Petőfi utca és a Pethe Ferenc utca kereszteződésében**

Tisztelt Képviselő-testület!

A Tiszavasvári Rendőrkapitányság részéről jelzés érkezett közlekedési táblák, kiegészítő táblák, és domború tükör kihelyezésével kapcsolatosan. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A forgalomszabályozó eszközök kihelyezésére érkezett javaslat a következő:

- A Fürdő utcában szükséges 2 db „Megállni tilos” közlekedési tábla kihelyezése a KRESZ 15. § 7. bekezdés 63/A. ábrája szerinti kiegészítő táblával, amely a padkán való megállást is tiltja, mivel a gépjárművezetők felállnak az útpadkára, ahelyett, hogy a kialakított parkolót vennék igénybe.

- A Petőfi utca – Pethe Ferenc utca kereszteződésébe egy domború tükör kihelyezésére vált szükségessé. A tükör a Veres Péter utca irányából a Petőfi utcára történő kikanyarodás biztonságossá tételét szolgálná, mivel a Bajcsy-Zsilinszky utca irányából közlekedő járművek a kanyar miatt nem megfelelően észlelhetőek.

A SZABADOS-OK Kft. árajánlata alapján a megvalósításhoz szükséges tükör, táblák, bilincsek és oszlopok beszerzésének költségvonzata **nettó 96.490,-Ft + ÁFA.**

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2024. július 31.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2024. (VIII.08.) Kt. számú**

**határozata**

**Forgalomszabályozó eszközök kihelyezése a Fürdő utcán, valamint a Petőfi utca és a Pethe Ferenc utca kereszteződésében**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezéséről szóló előterjesztést megtárgyalta, és az alábbi határozatot hozza:

* 1. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1 db domború tükröt a Petőfi utca – Pethe Ferenc utca kereszteződésébe

- 2 db „Megállni tilos” közlekedési táblát kiegészítő táblával, amely a padkán való megállást is tiltja az Fürdő utcán.

2. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 1. pont azonnal

2. pont 2024. szeptember 30. **Felelős:** Szőke Zoltán polgármester